יוסף אסכנדרני

רבי יוסף בן אברהם אסכנדרני (או סכנדרני) המוכר בכינוי ר"י אסכנדרני, היה פוסק הלכה וראש ישיבה בעיר צפת בסוף המאה ה-15 ותחילת המאה ה-16. נודע בעיקר בפירושו לטור ופסקיו שהובאו בבית יוסף.

קורות חיים
מעט ידוע על קורות חייו של רבי יוסף. ידוע שהיה חברו של רבי עובדיה מברטנורא, והיה מפלפל עמו בהלכהשו"ת מהר"י בירב סימן נה.. נראה שרבי יוסף נולד במצרים לאביו רבי אברהם למשפחת אסכנדרני. משפחת אסכנדרני הייתה משפחה חשובה ומיוחסת של חכמים וסופרים, שמוצאה בספרדטוב מצרים לר' רפאל אהרן בן שמעון, מערכת א אות יב..

בשלב מסוים עלה לארץ ישראל והתיישב בעיר צפת, שם מוצאים אותו בזמן גירוש ספרד כאשר מקצת הגולים הגיעו לארץ. הרדב"ז בתשובותיוח"ב סימן תקצו. מעיד כי בהיותו נער בן 13 הכיר את ר"י אסכנדרני בצפת, והיה ידוע כחסיד גדול ובקי בתלמוד ובמדרשים.

חיבר פירוש לספר ארבעה טורים של רבי יעקב בן אשר, אך נראה שפירוש זה הקיף רק את הטור הראשון הנקרא אורח חייםראו , וכן נראה מעוד מקומות בהם הובא ר"י אסכנדרני רק בחלק אורח חיים.. חיבור זה לא נדפס מעולם, אך נראה שהיה מפורסם בין הפוסקים בדור שאחריו שהביאו ממנו בספריהם. כמו כן הבית יוסף מביא מדבריו מספר פעמים, ובעיקר בהלכות תפילין.

 פסקיו 
נודע בפסקוראו  בהוספותיו לקונטרס הא"ב. שפסל צורת אות כ"ף פשוטה (סופית) שעשאה מרובעת כדרך הסופרים הספרדים באותה תקופה. והחזיקו בדבריו גדולי הפוסקים שבאו אחריוראו שו"ת מהר"ם גלאנטי, סימן קכ"ד, שולחן ערוך הרב, סימן ל"ו אות ך, ועוד..

 משפחתו 
 סבו של רבי יוסף היה רבי יוסף אסכנדרני הזקן, שהיה רופא.
 אביו, רבי אברהם אסכנדרני הזקן.
 קרובו של רבי יוסף הוא רבי אברהם סכנדרני שהיה תלמיד מהריק"ש, ורב במצריםראו שם הגדולים מערכת גדולים מערכת א אות פז. אך ראו בספר טוב מצרים הנ"ל..

 לקריאה נוספת 
 אברהם הלל, בקובץ לשכת הקודש (ירושלים תש"ע), גיליון ב' עמ' רל.

 הערות שוליים 

קטגוריה:אנשי עליות קדומות לארץ ישראל
קטגוריה:צפת: רבנים
קטגוריה:ראשוני האחרונים
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:מחברי ספרי הלכה: ראשוני האחרונים
קטגוריה:רבנים מצרים
קטגוריה:פרשני הטור
קטגוריה:עולים לארץ ישראל במאה ה-15
קטגוריה:יהודים בארץ ישראל במאה ה-16
קטגוריה:ילידי המאה ה-15
קטגוריה:נפטרים במאה ה-16